Man sterf toe rowers hom voor trok instamp | Maroela Media
Noord-Kaapse polisiebeamptes het vier verdagtes tussen 21 en 26 jaar aangekeer en van moord aangekla nadat hulle glo 'n 55-jarige man in Kuruman se middedorp beroof en voor 'n bewegende vragmotor ingestamp het.
Omstanders het gesien hoe die rowers met die slagoffer stoei en hom glo onder 'n verbygaande vragmotor instamp, wat tot sy dood gelei het, sê kapt. Olebogeng Tawana, Noord-Kaapse polisiewoordvoerder. Die verdagtes het op die vlug geslaan en die vragmotorbestuurder het versuim om stil te hou.
Ooggetuies het drie van hulle aan die polisie uitgewys. Hulle is in hegtenis geneem terwyl hulle nog te voet in die middedorp van Kuruman onderweg was.
Tydens hul ondersoek het 'n wenk die polisie gelei na die Tshwaragano-hospitaal, waar hulle 'n vierde verdagte teëgekom het waar hy behandel is vir beserings wat hy opgedoen het tydens die worsteling met die oorledene.
Die vyfde verdagte is nog op vrye voet, maar Tawana sê Kuruman se polisie is op sy spoor.
Beamptes ondersoek 'n saak van strafbare manslag teen die vragmotorbestuurder. "Hy het nie stilgehou nadat hy na bewering die slagoffer doodgery het nie," sê Tawana. "Ons weet nog nie wat hom laat besluit het om ná die ongeluk weg te ry nie."
Hy sê die polisie doen 'n beroep op die bestuurder om hom by sy naaste polisiestasie oor te gee en die polisie in hul ondersoek te help.
Enigeen met inligting oor die voorval word gevra om Kuruman se stasiebevelvoerder, brig. Kenneth Baloyi, by 082 4954 803 of 053 7129 800 te bel, of Stop Misdaad by 08600 10111.
Nog n tref en trap waar bestuurder weg ry van toneel af – hy moet ook in hegtenis neem word – ry weg van n moord toneel, sekerlik is dit onwettig?
Hierdie mense se wreedheid ken geen perke. Hulle voel maar net niks vir enige iemand nie.
Lewe NIKS werd
Is n lewe SO MIN werd?
Dis die hoeveelste tref en trap!
Dit is nie eens die teokbestuurder se skuld nie – mens sal dink hy sal stop en help…
Maar ja, so besef mens elke dag dat n LEWE IS NIKS MEER WERD
en as hy nou gestop is, is hy gekaap… Hoe erg dit ook al is, maar in so n geval, as ek sien hoe iemand doelbewus voor my ingestamp word, sal ek ook net aanry